techiaith/cofnodycynulliad_en-cy huggingface dataset:
English: Thank you, Deputy Presiding Officer. In my last contribution on the statement put forward by Lee Waters MS, in response to one of my questions about returning sand to Llandudno beach, the response from the Minister was that, basically, as a landlord in Llandudno, that's one of the reasons I was asking the question. Point 1 is that I've been working with the Welsh Government for eight years since that, with regular correspondence, but the main issue here is that it's factually incorrect, so the Chamber has been misled. I am not a landlord in Llandudno, so I would like him to withdraw that statement and I would also like the Record of Proceedings corrected. Diolch.
Welsh: Diolch yn fawr, Dirprwy Lywydd. Yn fy nghyfraniad diwethaf ar y datganiad a gafodd ei gyflwyno gan Lee Waters AS, mewn ymateb i un o fy nghwestiynau i am ddychwelyd tywod i draeth Llandudno, yr ymateb gan y Gweinidog yn y bôn oedd, fel landlord yn Llandudno, mai dyna un o'r rhesymau yr oeddwn i'n gofyn y cwestiwn. Pwynt 1 yw fy mod i wedi bod yn gweithio gyda Llywodraeth Cymru am wyth mlynedd ers hynny, gyda gohebiaeth reolaidd, ond y prif fater yma yw ei fod yn ffeithiol anghywir, felly mae'r Siambr wedi'i chamarwain. Nid wyf i'n landlord yn Llandudno, felly hoffwn i iddo dynnu'r datganiad hwnnw'n ôl a hoffwn i hefyd bod Cofnod y Trafodion yn cael ei gywiro. Diolch.
English: Do you wish to make any comments, Deputy Minister?
Welsh: Ydych chi'n dymuno gwneud unrhyw sylwadau, Dirprwy Weinidog?
English: Well, I'd need to examine the register of interests to see what the relevant register is, and I'm still awaiting an apology from Janet Finch-Saunders for misleading the Chamber about myself. But if I have misled, I'd be happy to. She looks puzzled; I've written to her about it, and she hasn't responded. But the point I was making was a public policy point. She made a point about sand on the beach, and I was making the point that when it comes to flood risk management, the sand on the beach is not a salient consideration. We look at flood protection robustness.
Welsh: Wel, byddai angen i mi archwilio'r gofrestr buddiannau i weld beth yw'r gofrestr berthnasol, ac rwy'n dal i aros am ymddiheuriad gan Janet Finch-Saunders am gamarwain y Siambr amdanaf i. Ond os wyf i wedi camarwain, byddwn i'n hapus i wneud hynny. Mae hi'n edrych wedi drysu; rwyf i wedi ysgrifennu ati am y peth, ac nid yw hi wedi ymateb. Ond y pwynt roeddwn i'n ei wneud oedd pwynt ynghylch polisi cyhoeddus. Fe wnaeth hi bwynt am dywod ar y traeth, ac roeddwn i'n gwneud y pwynt nad yw'r tywod ar y traeth yr ystyriaeth fwyaf amlwg pan ddaw'n fater o reoli perygl llifogydd. Rydym yn edrych ar gadernid amddiffyn rhag llifogydd.
English: The Deputy Minister has indicated that he will review the Record and he's indicated that if he has misled the Chamber, he will apologise for that occasion. And, Janet, you've put your information on the record for the Senedd, okay? Diolch yn fawr.
Welsh: Mae'r Dirprwy Weinidog wedi dweud y bydd yn adolygu'r Cofnod ac mae wedi dweud, os yw wedi camarwain y Siambr, y bydd yn ymddiheuro am yr achlysur hwnnw. A, Janet, rydych chi wedi cofnodi eich gwybodaeth ar gyfer y Senedd, iawn? Diolch yn fawr.
English: The next item on the agenda has been withdrawn.
Welsh: Mae'r eitem nesaf ar yr agenda wedi ei thynnu yn ôl.
English: So, we'll move on to item 6, which is the Government debate on the second supplementary budget for 2021-22. And I call on the Minister for Finance and Local Government to move the motion - Rebecca Evans.
Welsh: Felly, symudwn ymlaen at eitem 6: dadl y Llywodraeth ar ail gyllideb atodol 2021-22. A galwaf ar y Gweinidog Cyllid a Llywodraeth Leol i wneud y cynnig - Rebecca Evans.
English: Thank you, Deputy Presiding Officer. I am pleased to speak in this debate today on behalf of the Finance Committee. Thank you to my fellow Members for their work on committee. The committee scrutinised the second supplementary budget on 2 March, and I thank the Minister for her attendance.
Welsh: Diolch, Dirprwy Lywydd. Rwy'n falch o gael siarad yn y ddadl hon heddiw ar ran y Pwyllgor Cyllid, a diolch i fy nghyd-Aelodau am eu gwaith ar y pwyllgor. Cynhaliodd y pwyllgor waith craffu ar yr ail gyllideb atodol ar 2 Mawrth, a diolch i'r Gweinidog am fod yn bresennol.
English: Finally, the committee heard that the Welsh Government's staff budget will increase by £20 million on a recurrent basis from this year onwards. This represents a significant investment and, as a result, the committee asks for further details on how that money is being spent and whether any changes will be made to the Welsh Government's operating model as a result. Dirprwy Lywydd, I am pleased to have been able to speak in today's debate on behalf of the Finance Committee. As mentioned at the beginning of this contribution, we are facing increasingly difficult economic times. Therefore, we urge the Minister to act upon our recommendations and ensure that the Welsh Government's priorities deliver for the people of Wales. Thank you very much.
Welsh: Yn olaf, clywodd y pwyllgor y bydd cyllideb staff Llywodraeth Cymru yn cynyddu £20 miliwn ar sail reolaidd o eleni ymlaen. Mae hwn yn fuddsoddiad sylweddol ac, o ganlyniad, mae'r pwyllgor yn gofyn am ragor o fanylion ynghylch sut mae'r arian hwnnw'n cael ei wario, ac a fydd unrhyw newidiadau'n cael eu gwneud i fodel gweithredu Llywodraeth Cymru o ganlyniad iddo. Dirprwy Lywydd, rwy'n falch o fod wedi cael siarad yn y ddadl heddiw ar ran y Pwyllgor Cyllid. Fel y crybwyllwyd ar ddechrau'r cyfraniad hwn, rydym yn wynebu cyfnod economaidd cynyddol anodd. Felly, rydym yn annog y Gweinidog i weithredu ar ein hargymhellion ac i sicrhau bod blaenoriaethau Llywodraeth Cymru yn cyflawni ar gyfer pobl Cymru. Diolch yn fawr.
English: Of course, I'm eager to welcome any additional allocations in the supplementary budget, although I do share some of the concerns outlined by the previous speaker and the committee Chair, particularly in ensuring that we can demonstrate the value that those investments bring in terms of targets, or the impact that they have in the various areas where investment happens. But I just want to use my time, if I may, just to make two broader points on the supplementary budget, because this budget, for me, underlines how the restrictions on the ability of the Welsh Government to use additional allocations from consequential funding do have an impact on its ability to use that funding effectively. We know that the UK Government's spring budget is about to be made. I assume that the Minister still hasn't been given any assurances as to this additional year to spend any consequential funding, and we know that the size of the Wales reserve restricts the flexibility available to the Welsh Government, and this simply highlights once again how the current regime and the budgetary arrangements between the two Governments militate against making the best use of consequential funding and militates against getting the best value for money from additional allocations such as these. And we need to remove those restrictions in order to make Welsh taxpayers' money work harder and to ensure that we do have the biggest impact possible from taxpayers' money.
Welsh: Dwi, wrth gwrs, yn awyddus i groesawu unrhyw ddyraniadau ychwanegol sydd yn y gyllideb atodol, er fy mod i'n rhannu rhai o'r sylwadau sydd wedi cael eu gwneud gan y siaradwr blaenorol, a hefyd gan Gadeirydd y pwyllgor, yn enwedig sicrhau bod modd dangos y gwerth mae'r buddsoddiadau yna'n dod â nhw, o safbwynt, efallai, targedau neu'r impact maen nhw'n eu cael ar y gwahanol feysydd lle mae'r buddsoddiad yn digwydd. Ond dwi jest eisiau defnyddio fy amser i, os caf i, jest i wneud dau pwynt mwy eang, efallai, ynglŷn â'r gyllideb atodol, oherwydd mae'r gyllideb yma, i fi, yn tanlinellu sut mae'r cyfyngiadau ar allu Llywodraeth Cymru i ddefnyddio dyraniadau ychwanegol o gyllid canlyniadol yn cael effaith ar ei gallu, mewn gwirionedd, i ddefnyddio y pres yna yn effeithiol. Rŷn ni'n gwybod bod cyllideb wanwyn Llywodraeth y Deyrnas Unedig ar fin digwydd. Dwi'n tybio bod y Gweinidog yn dal heb gael unrhyw sicrwydd ynglŷn ag efallai'r flwyddyn ychwanegol yma i wario unrhyw gyllid canlyniadol. Ac rŷn ni'n gwybod bod maint y Wales reserve yn cyfyngu ar hyblygrwydd Llywodraeth Cymru, ac mae hyn, wrth gwrs, jest yn amlygu unwaith eto, onid yw e, sut mae'r gyfundrefn bresennol a'r trefniadaeth gyllido rhwng y ddwy Lywodraeth, sut mae e'n milwrio yn erbyn gwneud y defnydd gorau o gyllid canlyniadol, ac yn milwrio yn erbyn cael y gwerth gorau am arian o ddyraniadau ychwanegol fel hyn. Ac mae angen tynnu'r hualau yna er mwyn gwneud i bres trethdalwyr Cymru weithio'n galetach ac er mwyn sicrhau ein bod ni'n cael yr impact mwyaf posib allan o bres y trethdalwyr.
English: I also want to reiterate the committee's point about transparency from both the Welsh Government and the UK Government. It's a regular charade, isn't it, from the UK Government primarily, when they announce additional funding, they're giving more money, but, as we know, they're also taking with the other hand very often. But this constant confusion that we're facing over whether money is new money or whether it is actually additional money or not, it leads to endless bickering between the Welsh Government and the UK Government. It's unedifying, and it really isn't a good look for either Government, to be honest. It confuses the public, it confuses us as politicians very often, and it needs to be addressed once and for all. When I chaired the Finance Committee in the last Senedd, we tried to knock heads together on this, but to no avail, unfortunately, and I therefore want to underline my support to the current committee's calls for further clarity around these announcements - as I say, initially and primarily from the UK Government, but also the Welsh Government - where there is disagreement. Both need to show us their workings, so that we have real transparency and much better clarity on whether these consequentials and these allocations are actually additional or not.
Welsh: Rwyf i hefyd yn dymuno ailadrodd pwynt y pwyllgor am dryloywder gan Lywodraeth Cymru a Llywodraeth y DU. Mae'n siarâd rheolaidd, onid yw, gan Lywodraeth y DU yn bennaf, pan fyddan nhw'n cyhoeddi cyllid ychwanegol, maen nhw'n rhoi mwy o arian, ond, fel y gwyddom ni, maen nhw hefyd yn cymryd gyda'r llaw arall yn aml iawn. Ond mae'r dryswch cyson hwn yr ydym yn ei wynebu ynghylch p'un a yw arian yn arian newydd neu p'un a yw'n arian ychwanegol ai peidio, mae'n arwain at gecru diddiwedd rhwng Llywodraeth Cymru a Llywodraeth y DU. Mae'n ddiraddiol, ac nid yw'n edrych yn dda ar y naill Lywodraeth na'r llall, a bod yn onest. Mae'n drysu'r cyhoedd, mae'n ein drysu ni wleidyddion yn aml iawn, ac mae angen mynd i'r afael ag ef unwaith ac am byth. Pan oeddwn i'n cadeirio'r Pwyllgor Cyllid yn y Senedd ddiwethaf, fe wnaethom ni geisio bwrw pennau gyda'i gilydd ynghylch hyn, ond heb ddim lwc, yn anffodus, ac felly rwyf i'n awyddus i bwysleisio fy nghefnogaeth i alwadau'r pwyllgor presennol am fwy o eglurder ynghylch y cyhoeddiadau hyn - fel y dywedais i, i ddechrau ac yn bennaf gan Lywodraeth y DU, ond hefyd gan Lywodraeth Cymru - lle mae anghytundeb. Mae angen i'r ddwy ddangos eu gwaith cyfrifo i ni, fel bod gennym ni dryloywder gwirioneddol ac eglurder llawer gwell ynghylch p'un a yw'r symiau canlyniadol hyn a'r dyraniadau hyn yn ychwanegol ai peidio.
English: I'll be extremely brief. Minister, with the additional £100 million going into health boards to help with waiting-list times, can we have some assurances that that money will actually go to the front line to make sure we actually do tackle NHS waiting-list backlogs and it doesn't get absorbed in bureaucracy within health boards, where money actually normally does go? And I'd just like some assurances from you of how the finance department are going to make sure that money is spent in the best way. Diolch.
Welsh: Byddaf i'n hynod o gryno. Gweinidog, gyda'r £100 miliwn ychwanegol sy'n mynd tuag at fyrddau iechyd i helpu gydag amseroedd rhestrau aros, a allwn ni gael rhywfaint o sicrwydd y bydd yr arian hwnnw yn mynd yn wirioneddol i'r rheng flaen i sicrhau ein bod ni yn mynd i'r afael ag ôl-groniadau rhestrau aros y GIG mewn gwirionedd ac nad yw'n cael ei amsugno mewn biwrocratiaeth o fewn byrddau iechyd, lle mae arian yn mynd fel arfer mewn gwirionedd? A hoffwn i gael rhywfaint o sicrwydd gennych chi o sut y mae'r adran gyllid yn mynd i sicrhau bod arian yn cael ei wario yn y ffordd orau. Diolch.
English: Diolch yn fawr, and thank you to everybody who's contributed in the debate this afternoon. I would agree with what colleagues have said in that good budget management can only happen when we get accurate information from the Treasury, and I know that was repeated by several Members in the conversation that we've had this afternoon. I would agree that it is the case that we must have greater transparency, and it's often the case that you have to wait until right at the very end of the financial year, in the supplementary estimates at the end of February, before you get the full picture, and that leaves you very little time then to really fully understand what your options are for the rest of the financial year. So, that can be difficult, especially when there are significant movements at the end of the end of the financial year that we haven't had sight of and haven't had the ability to plan for, and we've had those experiences in recent years. So, I appreciate and agree with that call to show your calculations, but it is only very late in the year that we're able to do that, in the sense that we would have an equation with parts missing from it. So, it's very difficult to provide that full picture until we get those transparency tables from HM Treasury, and then it's at that point, when we have all the information, that we're able to share all of that.
Welsh: Diolch yn fawr, a diolch i bawb sydd wedi cyfrannu yn y ddadl y prynhawn yma. Rwyf i'n cytuno â'r hyn mae cyd-Aelodau wedi ei ddweud o ran na ellir rheoli cyllidebau yn dda oni chawn ni wybodaeth gywir gan y Trysorlys, ac rwy'n gwybod bod nifer o'r Aelodau wedi ailadrodd hynny yn y sgwrs yr ydym ni wedi ei chael y prynhawn yma. Rwyf i'n cytuno bod yn rhaid i ni gael mwy o dryloywder, ac yn aml mae'n wir bod yn rhaid i chi aros tan ddiwedd oll y flwyddyn ariannol, yn yr amcangyfrifon atodol ddiwedd mis Chwefror, cyn i chi gael y darlun llawn, ac nid yw hynny'n gadael fawr o amser bryd hynny i ddeall yn iawn beth yw eich opsiynau ar gyfer gweddill y flwyddyn ariannol. Felly, gall hynny fod yn anodd, yn enwedig pan fydd symudiadau sylweddol ar ddiwedd y flwyddyn ariannol nad ydym ni wedi cael gwybod amdanyn nhw ac nad ydym ni wedi gallu cynllunio ar eu cyfer, ac rydym ni wedi cael y profiadau hynny yn ystod y blynyddoedd diwethaf. Felly, rwy'n gwerthfawrogi ac yn cytuno â'r alwad honno i ddangos eich gwaith cyfrifo, ond dim ond yn hwyr iawn yn y flwyddyn y gallwn ni wneud hynny, yn yr ystyr y byddai gennym ni hafaliad gyda rhannau ar goll ohono. Felly, mae'n anodd iawn darparu'r darlun llawn hwnnw nes i ni gael y tablau tryloywder hynny gan Drysorlys EM, ac yna ar y pwynt hwnnw, pan fydd gennym ni'r holl wybodaeth, y gallwn ni rannu hynny i gyd.
English: The proposal is to agree the motion. Does any Member object? [ Objection.] There was an objection, so I will defer voting under this item until voting time.
Welsh: Y cwestiwn yw: a ddylid derbyn y cynnig? A oes unrhyw Aelod yn gwrthwynebu? [ Gwrthwynebiad.] Clywais wrthwynebiad, felly gohirir y bleidlais ar yr eitem hon tan y cyfnod pleidleisio.
English: The next item is the debate on the amendment to the 2021-22 local government settlement, and I call on the Minister for Finance and Local Government to move the motion. Rebecca Evans.
Welsh: Yr eitem nesaf yw'r ddadl ar ddiwygiad i setliad llywodraeth leol 2021-22, a galwaf ar y Gweinidog Cyllid a Llywodraeth Leol i wneud y cynnig. Rebecca Evans.
English: The proposal is to agree the motion. Does any Member object? [ Objection.] Yes, there is objection, therefore I will defer voting under this item until voting time.
Welsh: Y cwestiwn yw: a ddylid derbyn y cynnig? A oes unrhyw Aelod yn gwrthwynebu? [ Gwrthwynebiad.] Oes, felly gohiriaf y bleidlais ar yr eitem hon tan y cyfnod pleidleisio.
English: Item 8 is next, and that's the debate on the general principles of the Tertiary Education and Research (Wales) Bill. I call on the Minister for Education and Welsh Language to move the motion - Jeremy Miles.
Welsh: Eitem 8 sydd nesaf, dadl ar egwyddorion cyffredinol y Bil Addysg Drydyddol ac Ymchwil (Cymru). Galwaf ar Weinidog y Gymraeg ac Addysg i wneud y cynnig - Jeremy Miles.
English: Thank you very much. It's a pleasure to open this debate on the general principles of the Tertiary Education and Research (Wales) Bill and to move the motion, and on the financial resolution. I'm grateful to Jayne Bryant, Peredur Owen Griffiths, Huw Irranca-Davies and to the members of their respective committees for their thorough and constructive approach to scrutinising the Bill, and for their comprehensive and convincing reports. I would also like to thank the numerous stakeholders who have taken an active role in developing and scrutinising the Bill, providing their expertise, their challenge and their perspective, which continues to steer our work. Perhaps, Deputy Presiding Officer, it might not be possible to cover all the areas where committees have asked for further information today, but I will be writing to the committees in due time to respond to their reports, and I will provide the required information at that time. It is my pleasure to note the welcome from the Children, Young People and Education Committee for our strategic approach, our innovation in introducing new strategic duties, and the broader framework for the reforms made in Wales. I also welcome and note the recommendations made by the committee in relation to the role of the commission in promoting Welsh-medium education and research, and I am considering how the Bill can be amended to reflect this shared objective. I share the committee's support for the excellent work of the Coleg Cymraeg Cenedlaethol, and accept that the Bill would benefit from stronger reference to how the commission and the coleg will collaborate.
Welsh: Diolch, Ddirprwy Lywydd. Mae'n bleser gen i agor y ddadl hon ar egwyddorion cyffredinol y Bil Addysg Drydyddol ac Ymchwil (Cymru) ac i symud y cynnig, ac ar y penderfyniad ariannol. Rwy'n ddiolchgar i Jayne Bryant, i Peredur Owen Griffiths, i Huw Irranca-Davies ac i aelodau eu pwyllgorau am eu hagwedd drylwyr ac adeiladol at graffu ar y Bil, a'u hadroddiadau cynhwysfawr a darbwyllol. Hoffwn i hefyd ddiolch i'r rhanddeiliaid niferus sydd wedi cymryd rhan weithredol wrth ddatblygu a chraffu ar Bil, gan gynnig eu harbenigedd, eu her a'u persbectif, sy'n parhau i lywio ein gwaith ni. Efallai, Ddirprwy Lywydd, na fydd hi'n bosibl i fynd i'r afael â phob achos lle mae'r pwyllgorau wedi gofyn am ragor o wybodaeth heddiw, ond byddaf i'n ysgrifennu at y pwyllgorau cyn bo hir mewn ymateb i'w hadroddiadau, a byddaf i'n darparu'r wybodaeth ofynnol bryd hynny. Mae'n bleser gen i nodi'r croeso gan y Pwyllgor Plant, Pobl Ifanc ac Addysg am ein dull strategol, ein harloesedd wrth gyflwyno dyletswyddau strategol newydd, a'r fframwaith ehangach ar gyfer y diwygiadau a wnaed yng Nghymru. Rwyf hefyd yn croesawu ac yn nodi argymhellion argyhoeddiadol y pwyllgor mewn perthynas â rôl y comisiwn o ran hyrwyddo addysg ac ymchwil drwy gyfrwng y Gymraeg. Rwy'n ystyried sut y gellid diwygio'r Bil i adlewyrchu'r amcan cyffredin hwn. Rwy'n rhannu cefnogaeth y pwyllgor i waith rhagorol y Coleg Cymraeg Cenedlaethol, ac yn derbyn y byddai'r Bil yn manteisio o gyfeiriad cryfach at sut y bydd y comisiwn a'r coleg yn cydweithio.
English: Turning, Deputy Presiding Officer, to that important issue of learner voice, our introduction of a learner engagement code requires providers to address how they will involve learners in decisions on all aspects related to their learning and to their interests and concerns. The CYPE committee and the NUS have made a strong point on how we could go a stage further in including the importance of learner views within our strategic duties, and I will bring forward an amendment to this effect.
Welsh: Gan droi, Dirprwy Lywydd, at y mater pwysig hwnnw o lais y dysgwr, mae cyflwyno cod ymgysylltu â dysgwyr yn ei gwneud yn ofynnol i ddarparwyr fynd i'r afael â sut y byddan nhw'n cynnwys dysgwyr mewn penderfyniadau ar bob agwedd sy'n ymwneud â'u dysgu ac â'u diddordebau a'u pryderon. Mae'r pwyllgor Plant a Phobl Ifanc ac Undeb Cenedlaethol y Myfyrwyr wedi gwneud pwynt cryf ynghylch sut y gallem ni fynd gam ymhellach o ran cynnwys pwysigrwydd barn dysgwyr yn ein dyletswyddau strategol, a byddaf yn cyflwyno gwelliant i'r perwyl hwn.
English: I call on the Chair of the Finance Committee now - Peredur Owen Griffiths.
Welsh: Galwaf ar Gadeirydd y Pwyllgor Cyllid nawr - Peredur Owen Griffiths.
English: Thank you, Llywydd. I'm pleased to be able to contribute to this debate today as Chair of the Finance Committee. We have made 10 recommendations and, given the time available to me, I will focus on our main concerns. This is the first Bill to be introduced this Senedd, so I think it is important to reflect the Finance Committee's view that the regulatory impact assessment accompanying the legislation should be a key tool for the Welsh Government to critically assess a range of methods and to provide an evidence-based approach to policy-making decisions. If, during our scrutiny work, we identify that further financial information is required that causes significant changes to the costs of Bills, we will ask Ministers to appear before the committee again to consider those changes fully. As a committee, we intend to hold the Welsh Government to account on these issues, and this view is reflected in our first recommendation.
Welsh: Diolch, Llywydd. Rwy'n falch o gael cyfrannu yn y ddadl yma heddiw fel Cadeirydd y Pwyllgor Cyllid. Rydym wedi gwneud 10 argymhelliad ac, o ystyried yr amser sydd gennyf, byddaf i'n canolbwyntio ar ein prif bryderon. Hwn yw'r Bil cyntaf i gael ei gyflwyno yn y Senedd hon, felly rwy'n credu ei bod yn bwysig cyfleu barn y Pwyllgor Cyllid y dylai'r asesiad effaith rheoleiddiol sy'n cyd-fynd â'r ddeddfwriaeth fod yn arf allweddol i Lywodraeth Cymru asesu'n feirniadol amrywiaeth o ddulliau a darparu dull sy'n seiliedig ar dystiolaeth ar gyfer gwneud penderfyniadau polisi. Os, yn ystod ein gwaith craffu, y byddwn ni'n nodi bod angen rhagor o wybodaeth ariannol sy'n achosi newidiadau sylweddol i gostau mewn Biliau, byddwn yn gofyn i Weinidogion ymddangos gerbron y pwyllgor eto i drafod y newidiadau hynny'n llawn. Fel pwyllgor, rydym yn bwriadu dwyn Llywodraeth Cymru i gyfrif ar y materion hyn, a gellir gweld y farn hon yn ein hargymhelliad cyntaf.